Source: http://docplayer.fi/17404617-Tarttuvien-tautien-hallinta-hevostalouden-tukena-control-of-infectious-diseases-to-support-equine-industry-mmm-2034-312-201.html
Timestamp: 2019-11-14 18:50:48+00:00
Document Index: 2927842

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

Tarttuvien tautien hallinta hevostalouden tukena Control of infectious diseases to support equine industry MMM 2034/312/201 - PDF
Download "Tarttuvien tautien hallinta hevostalouden tukena Control of infectious diseases to support equine industry MMM 2034/312/201"
1 1 LOPPURAPORTTI Tarttuvien tautien hallinta hevostalouden tukena Control of infectious diseases to support equine industry MMM 2034/312/201 Vastuuorganisaatio Elintarviketurvallisuusvirasto, Evira Sinikka Pelkonen Neulaniementie 4, Kuopio Kesto Rahoitus Kokonaiskustannukset MMM:ltä saatu kokonaisrahoitus Eviran oma rahoitus Avainsanat Hevosten tarttuvat taudit, hevosten tuonti, näivetystauti, Länsi-Niilin virus, virusarteriitti, herpesvirus, pääntauti 1. TIIVISTELMÄ Tavoitteet Hankkeen tavoitteina oli selvittää hevosten tartuntatautien esiintymistä Suomessa painottaen tuontiin liittyviä ajankohtaisia tautiriskejä. Lisäksi tavoitteena oli valistaa hevoselinkeinoa tautiuhkista ja niiden ehkäisystä, lisätä hevostautien diagnostiikan palvelujen käyttöä ja saada hevosalalle yhtenäinen toimintaohje pääntautitapauksia varten. Hankkeella pyrittiin tuottamaan pohjatietoa hevosten kansallista tautivastustusohjelmaa varten ja kehittämään hevostautien seurantaa. Tulokset Hankkeessa tutkittiin seuraavien tautien esiintymistä: näivetystauti, Länsi-Niilin kuume, virusarteriitti, herpesvirus, hevosinfluenssa ja pääntauti. Hankkeen otanta tuontihevosista kattoi noin 16 % tutkimusaikana Suomeen tuoduista hevosista (223 hevosta). Lisäksi tutkittiin laittomasti vuosina tuoduista hevosista (179 kpl) valvonnan määräyksestä otettuja verinäytteitä. Yhteensä 50 siitosoriista saatiin veri- ja siemennestenäytteet. Tautitapausnäytteitä saatiin yhteensä 217 hevosesta, niistä valtaosassa epäiltiin keväällä 2013 muutamassa hevosessa todettua herpesvirustartuntaa. Näivetystautia ei todettu missään yhteensä 606 hevosen näytteessä. Länsi-Niilin virusvastaaineita esiintyi 11 %:ssa hevosia, mutta äskettäiseen tai parhaillaan sairastettavaan tautiin viittaavia IgM-vasta-aineita ei löytynyt. Kaikki siitosoriit ja tuontihevoset olivat vapaita virusarteriittiviruksesta. Myöskään tautitapauksiin ei tutkimusjaksona osunut yhtään virusarteriittitapausta. Herpesvirusvasta-aineita oli tuontihevosissa yleisesti, ja 27 %:ssa myös EHV1-vasta-aineita. Vasta-aineiden merkitystä ei voi arvioida yhden verinäytteen tutkimuksen perusteella, etenkin kun valtaosalla hevosista rokotehistoriaa ei tiedetty. Pääntautibakteerin
2 2 erittäjiä ei löytynyt tuontihevosista. Sairaista tutkituista hevosista 22/208:lla oli herpesvirustartunta, 4/140:lla hevosinfluenssa ja 2/5:llä pääntauti. Hankkeessa laadittiin hevosalan toimijoiden yhteistyönä yhtenäinen toimintaohje pääntautitapauksia varten. Hevosen pääntauti -opas julkaistiin Eviran esitteenä, ja sitä jaetaan alan toimijoiden kautta talleille ja eläinlääkäreille. Opas on myös saatavilla Evira.fi -sivuilla. Tulosten arviointi Hankkeen tavoitteet toteutuivat hyvin ja tulokset palvelevat käytännön työtä. Näytteitä tuontieläimistä saatiin 80 % tavoitteesta (500), siitosoriista 50 % (tavoite 100) ja tautitapauksista 109 % (tavoite 200). Hankkeen kautta saatiin tietoa tärkeimpien tarttuvien tautien esiintymisestä. Hankkeesta tiedotettiin eri kanavien kautta runsaasti. Tiedotuksen ja tuontihevosten näytteenoton kautta lisättiin tietoisuutta hevosten tuontiin liittyvistä tautiuhkista. Kevään 2013 herpesvirustartunta osoitti, kuinka tärkeää laboratoriodiagnostiikka on taudin määrityksessä. Kaikkinensa hevosten tarttuvat taudit olivat aiempaa enemmän esillä julkisuudessa hankkeen aikana. Yhtenäinen toimintaohje pääntautitapauksia varten valmistui hankkeen päättyessä, sen vaikuttavuutta ei voida vielä arvioida. Tavoitteena on, että tallit omaksuisivat oppaassa esitettyjä toimintatapoja myös yleisesti ja voisivat siten ennaltaehkäistä tartuntojen leviämistä. Hankkeen tavoitteisiin kirjattu hevosten kansallinen tautivastustusohjelma edellyttää alan toimijoiden yhteistyötä. Tässä hankkeessa syntynyt yhteistyö antaa hyvät edellytykset kansallisen tautivastustusohjelman luomiseksi hevosille. Hanke osoitti, että näytteiden vapaaehtoinen saanti sairaista hevosista jopa maksuttomaan tutkimukseen on niin vähäistä, ettei sen nojalla hevostautien seurantaa voi toteuttaa. Tulisi pohtia miten hevostautien seuranta Suomessa pystytään järjestämään luotettavasti ja kustannustehokkaasti, mahdollisesti osana kansallista tautivastustusohjelmaa. Julkaisut Kokkonen, Ulla-Maija, Pelkonen, Sinikka. Tarttuvien tautien hallinta hevostaloudessa, Suomen Eläinlääkärilehti, 2012,118: Katja Hautala: Pääntaudin torjunta, Ajankohtaista eläinten terveydestä ja lääkityksestä , Evira Katja Hautala, Sinikka Pelkonen, Liisa Harmo, Kielo Kestinmäki, Pia Raistakka, Kati Niinistö, Miia Kauremaa. Hevosen pääntauti, Evira, 05/2014, esite Eviran tiedote hankkeesta : Evira.fi, Facebook Hevostautien esiintymistä tutkitaan Eläinlääkäreiltä pyydetään tautinäytteitä, Saparo - Uutiskirje Eläinlääkäreille, lokakuu 2012 Hevostautihankkeen näytteiden keruu päättyy, Saparo - Uutiskirje Eläinlääkäreille, joulukuu 2013
3 3 2. TUTKIMUKSEN TAVOITTEET Hankkeen tavoitteina oli selvittää hevosten tartuntatautien esiintymistä Suomessa painottaen tuontiin liittyviä ajankohtaisia tautiriskejä. Lisäksi tavoitteena oli valistaa hevoselinkeinoa tautiuhkista ja niiden ehkäisystä, lisätä hevostautien diagnostiikan palvelujen käyttöä ja saada hevosalalle yhtenäinen toimintaohje pääntautitapauksia varten. Hankkeella pyrittiin tuottamaan pohjatietoa hevosten kansallista tautivastustusohjelmaa varten ja kehittämään hevostautien seurantaa. 3. TUTKIMUSOSAPUOLET JA YHTEISTYÖ Näytteenotto tuontihevosista toteutettiin hevosten tunnistamisen yhteydessä Hevosjalostusliittojen (HJL) kanssa solmitun sopimukseen nojalla. Näytteitä ottivat Sonja Skogberg (Nyländs Läns HAF), Jenni Timlin (Kymen-Karjalan HJL), Sari Piirainen (Keski- Suomen HJL), Pia Vaakanainen ja Päivi Pesonen (Pohjois-Karjalan HJL) sekä Markku Nisula (Pohjanmaan HJL). Suurin osa hankkeen laboratoriotutkimuksista kohdistui virustauteihin. Ne tehtiin Eviran eläintautivirologian tutkimusyksikössä Ulla-Maija Kokkosen päävastuulla. Tuontieläinten pääntautitutkimukset tehtiin eläintautibakteriologian tutkimusyksikössä Helsingissä Kirsti Pelkolan päävastuulla. Tautitapauksia tutkittiin myös muissa Eviran toimipaikoissa, mutta pääosin eläintautivirologian tutkimusyksikössä. Katja Hautala (Suomen Hippos ry) toimi palkkioperusteisena hanke-eläinlääkärinä. Hän hankki valtaosan siitosoriiden näytteistä ja toimitti työryhmän avulla toimintaohjeen Hevosen pääntauti. Pääntautiryhmään kuuluivat myös Liisa Harmo ja Kielo Kestinmäki Suomen Ratsastajainliitto ry:stä, Kati Niinistö Suomen eläinlääkäripraktikot ry:stä ja yliopistollisesta eläinsairaalasta, Pia Raistakka Suomen Hippos ry:stä sekä Miia Kauremaa ja Sinikka Pelkonen Evirasta. Minna-Liisa Heiskanen Suomen Hevostietokeskus ry:stä avusti kontaktien luomisessa ja järjesti mahdollisuuksia tiedottaa hankkeesta hevosjalostusliitoille. Terttu Peltonen ja Minna Mäenpää Suomen Hippos ry:stä tarjosivat hevosten tuontitiedot hankkeen käyttöön. Lisäksi hanketyöhön osallistuivat Liisa Sihvonen, eläinlääketieteellinen tiedekunta, HY ja Evira, sekä Evirasta Liisa Kaartinen ja Karoliina Alm-Packalen. Sinikka Pelkonen Evirasta vastasi yleisesti hankkeesta ja siitä tiedottamisesta. Eviran ulkopuoliset osallistujat toivat hevostalouden osaamista hankkeeseen sekä edistivät tietoisuutta hankkeesta ja sen tavoitteista hevostalouden toimijoiden keskuudessa. 4. TUTKIMUKSEN TULOKSET 4.1. Tutkimusmenetelmät ja aineisto Menetelmät Eri hevosryhmistä tehdyt tutkimukset näkyvät tulostaulukoissa Virustautidiagnostiikassa käytettiin sekä serologisia että viruksen osoitukseen käytettäviä menetelmiä. Näivetystauti-, virusarteriitti-, herpesvirus- ja hevosinfluenssa vasta-aineiden osoitukseen käytettiin ELISA-,
4 4 immunodiffuusio-, virusneutralisaatio-, hemagglutinaation inhibitio- ja komplementin sitoutumismenetelmiä. Länsi-Niilin virusvasta-aineiden määrittämistä varten pystytettiin ELISA-menetelmät immunoglobuliiniluokkien IgG- ja IgM-vasta-aineille. Virusten (hevosinfluenssa, herpesvirus, virusarteriitti) osoittaminen sierainlimanäytteistä tehtiin RNA/DNA-monistusmenetelmiä käyttäen (erilaiset PCR-testit). Hevosten rokotusstatusta (influenssa, herpes, Länsi Niilin kuume, virusarteriitti, muut rokotukset) kysyttiin lähetteessä. Pääntautistreptokokki eristettiin viljelyllä, tarvittaessa viljelmästä osoitettiin PCR-testillä S. equi sp. equi. Pääntaudin toteamiseksi suoraan sierainlimanäytteistä pystytettiin PCR-testi. Näytteenotto tuontihevosista Näytteenotosta laadittiin tarkka ohje Hevosjalostusliittojen tunnistajille (toiminnanjohtajat) ja heitä koulutettiin Asikkalassa ja Turun Liittoparlamentissa. Lisäksi hankkeesta puhuttiin Kuopion Jalostuspäivillä Näytteenotosta tehtiin sopimukset kahdeksan Hevosjalostusliiton kanssa, joiden alueille Hippoksen tilaston 2011 mukaan tuotiin eniten tuontihevosia tai joissa toimi tuontihevosia myyvä myyntitalli: Etelä-Suomi, Häme, Kymen-Karjala, Nylands Län, Keski-Suomi, Pohjanmaa, Pohjois-Karjala ja Varsinais-Suomi. Liitoille toimitettiin Evirasta näytteenottomateriaali. Talleille laadittiin tiedote hankkeesta ja hevosista tehtävistä tutkimuksista. Omistaja sai tutkimuksesta vastauksen vain, jos näytteessä todettiin selvä positiivinen tulos. Hevosten taustatiedot Hankkeen tutkimuslähetteessä kysyttiin muiden tavanomaisten lähetetietojen lisäksi mm. hevosen syntymämaa, tuontimaa, mahdolliset kauttakulkumaat, saapumispäivä Suomeen, hevosen pitopaikka, rokotushistoria ja tallin toimintatyyppi. Tuontimaaksi kirjattiin se maa, johon hevonen oli rekisteröity ennen Suomeen tuontia. Tietoja oli kirjattu vaihtelevasti, osin ehkä koska niitä ei ollut saatavilla. Tutkitut hevosryhmät Tuontihevoset. Näytteet (verinäyte, sierainlimanäyte) otettiin äskettäin tuoduista hevosista niiden tunnistamisen yhteydessä; Hevosjalostusliittojen tunnistajat ottivat näytteet. Näytteitä saatiin kaikkiaan 223 hevosesta: 19 vuonna 2012 ja 204 vuonna 2013 (Taulukko 1). Taulukko 1. Tutkitut tuontihevoset Tuontihevosten luokittelu Tuontimaa Tutkittujen hevosten lkm Tuontihevoset, otanta 2012 Tuontihevoset, otanta 2013 Yhteensä otannan hevoset DE, DK, EE, LT, LV, NL, PL. Ei tietoa (2) BE, DE, DK, EE, ES, FR, GB, HU, IS, IT, LT, LU, LV, NL, PL, SE, SI, US, CH, RU. Ei tietoa (4) maata 223 Laittomat tuonnit 2012 Ei tietoa (93) 93 Laittomat tuonnit 2013 BE, DE, DK, EE, NL, PL, SE, RO. Ei tietoa (62) 86
5 5 Tunnistettavat hevoset, joista näytteitä saatiin, sijaitsivat seuraavasti: 58 Kymen-Karjalan, 34 Keski-Suomen, 15 Pohjois-Karjalan ja 14 Pohjanmaan Hevosjalostusliittojen alueilla sekä 104 ruotsinkielisen Nyländs Läns HAF:n alueella. Lisäksi saatiin hankkeen käyttöön vuosina 2012 ja 2013 laittomasti tuoduista hevosista (179 hevosta) valvonnan määräyksestä otetut verinäytteet, yksi näyte hevosta kohti. Taulukko 2. Vuoden 2013 tuontihevosotannan edustavuus suhteessa rekisteröityjen hevosten tuontimaihin. Tuontimaa 1 Tuontihevoset Otannan hevoset, tuonnit Hevosten lkm % tuonneista Hevosten lkm % tuonneista % otannasta Itävalta 2,0 0, Belgia 38 3,0 6 15,8 3,0 Saksa , ,8 12,5 Tanska 78 6, ,9 14,0 Viro , ,5 19,5 Espanja 6 0,5 2 66,7 1,0 Ranska 4 0,3 1 14,3 0,5 Iso-Britannia 12 0, ,5 Unkari 3 0,2 1 33,3 0,5 Irlanti 4 0, Islanti 24 1,9 1 4,2 1,0 Italia 30 2,4 3 10,0 1,5 Liettua 86 6, ,6 8,0 Luxemburg 2 0, ,5 Latvia 20 1,6 5 25,0 2,5 Alankomaat 85 6, ,4 9,5 Norja 6 0, Puola 64 5, ,4 7,5 Portugali 5 0, Ruotsi ,9 29 8,7 14,5 Slovenia 1 0, USA 40 3,1 4 10,0 2,0 Sveitsi 0 0, ,5 Venäjä 52 4, ,5 Yht Maa, johon hevonen oli rekisteröity ennen Suomeen tuontia. 2 Luku ei sisällä niitä maahantuotuja hevosia, joita ei ole pakko rekisteröidä Suomessa, esim. ratsut. Sävytettynä maat, joiden osuus tuonneista ylittää 5 %. (Tiedot Suomen Hippos ry, Eviran luomu- ja rajavalvonta, 2014) 3 Mukana hevoset joiden tuontimaa selvinnyt lähetteestä tai nimen perusteella Heppa-järjestelmästä. Vuoden 2013 tuonneista tuontimaatieto saatiin 200 hevoselle joko lähetetiedosta tai tiedon puuttuessa Suomen Hippos ry:n Heppa-järjestelmästä hevosen nimen perusteella. Näistä ratsuja oli 175 ja ravihevosia 25. Ravihevosia tuotiin vuonna 2013 yhteensä 331 kpl, eniten Ruotsista (233), USAsta (37), Italiasta (29). Valtaosa näistä maista tulleista hevosista olivatkin ravihevosia. Taulukossa 2. verrataan tutkittujen hevosten tuontimaita suhteessa vuonna 2013 rekisteröityjen
6 6 tuontihevosten tuontimaihin (tilasto Suomen Hippos ry). Seitsemän suurinta tuontimaata esiintyivät myös otannassa seitsemän yleisimmän tuontimaan joukossa: Ruotsi (26,9 % tuontihevosista; 14,5 % otantahevosista); Viro (15,8 %; 19,5 %), Saksa (13,3 %; 12,5 %;), Liettua (6,7 %; 8,0 %), Alankomaat (6,7 %; 9,5 %), Tanska (6,1 %; 14,0 %) ja Puola (5,0 %; 7,5 %). Osa tuontimaista saattoi toimia vain kauttakulkumaana, jonka tautiriski voi olla erilainen kuin tuontimaan. Vuoden 2013 laittomista tuonneista saatiin tuontimaa selville tutkimuslähetteen perusteella 24 hevoselle, näistä Ruotsista oli tuotu 10. Yksi hevosista oli tuotu Romaniasta, muut oli tuotu Taulukon 2. yleisimmistä tuontimaista. Siitosoriit. Yhteensä 20 siittolasta saatiin 50 siitosoriin sperma- ja seeruminäytteet keväällä Oriista oli puoliverisiä ratsuja 6 ja lämminveriravureita 22. Suomenhevosratsuja oli 3 ja -ravureita 17. Lisäksi näytteet lähetettiin kahdesta Shetlanninponista, joista toinen oli ravuri. Näytteet otti pääosin hankkeen eläinlääkäri, osa saatiin siittolaeläinlääkärien kautta, yhteensä 12 eläinlääkäriltä. Tehostettu tautitarkkailu. Hankkeen aikana tutkittiin näytteet epäillyistä tautitapauksista maksutta Evirassa. Yhteensä saatiin näytteet 217 hevosesta. Virustautitutkimuksiin saatiin erilaisia näytteitä yhteensä 210 hevosesta (395 verinäytettä, 150 sierainlimanäytettä), 25 hevosesta vuonna 2012 ja 185 hevosesta Kaikkiaan 57 eläinlääkäriä ja kaksi klinikkaa lähetti näytteitä. Pariseeruminäytteet saatiin virusvasta-ainemääritykseen 171 hevosesta, noin ¾ hevosista. Tautinäytteet näkyvät Taulukossa Tutkimustulokset Taudinmääritysten tulokset hevosryhmittäin on kuvattu taulukoissa Rokotustietoja hevosista saatiin vaihtelevasti. Rokotustieto oli kirjattu noin 50 %:lla tautiepäilyn vuoksi tutkittuja hevosia ja noin 80 %:lla tuontihevosia ja siitosoriita. Yleisimmin hevosia oli rokotettu hevosinfluenssaa ja tetanusta vastaan, mutta 8-16 %:lla oli maininta myös herpesvirusrokotuksesta. Virusarteriittirokotuksen oli lähetteiden mukaan saanut 14 % siitosoriista. Viisi tuontihevosta oli saanut rabiesrokotuksen ja yksi Belgiasta tuotu Italiasta syntyisin oleva hevonen oli rokotettu Länsi Niilin virustartuntaa vastaan. Näivetystautivasta-aineiden varalta tutkittiin kielteisin tuloksin yhteensä 402 tuontihevosta ja 206 sairasta hevosta. Länsi-Niilin virustartunnan varalta tutkittiin yhteensä 301 tuontihevosta ja 157 sairasta hevosta. Rokotusvasteeseen tai aiemmin sairastettuun tautiin viittaavia IgG-luokan vasta-aineita todettiin 51 hevosessa. Vain yksi näistä ilmoitettiin rokotetuksi Länsi-Niilin virusta vastaan, ja kaksi ei lähetteiden mukaan ollut saanut rokotusta. Muista hevosista tietoa ei saatu. Äskettäiseen tai parhaillaan sairastettavaan tautiin viittaavia IgM-luokan vasta-aineita ei todettu tutkituissa 382 hevosessa. Virusarteriittivasta-aineiden varalta tutkittiin yhteensä 307 tuontihevosta, 50 siitosoritta ja 205 sairasta hevosta. Vasta-aineita todettiin 6/307 tuontihevosessa, mutta näiden rokotushistoriaa ei tiedetä. Viruksen osoitus PCR-testillä tuontiotannan 214 hevosesta oli kielteinen. Siitosoriista 6/50 oli vasta-ainepositiivisia, näistä kolme oritta tiedettiin rokotetuiksi. Kaikkiaan 7 siitosoritta oli saanut virusarteriittirokotuksen. PCR-testissä kaikkien oriitten spermanäytteet olivat kielteisiä viruksen suhteen. Tautitapausryhmässä todettiin 11/205 vasta-ainepositiivista hevosta, mutta
7 7 pariseeruminäytteissä ei havaittu akuuttiin tautiin viittaavaa vasta-ainetason nousua. Virusta ei myöskään pystytty osoittamaan PCR:llä sairaista hevosista. Herpesvirustartunta määritettiin otannan tuontihevosista ja tautitapauksista. Tuontihevosten kohdalla määritettiin EHV- ja EHV-4 vasta-aineet. EHV-4 vasta-aineita todettiin lähes kaikilla hevosilla, mikä vastaa aiempia havaintoja (ei näy Taulukon 3 tuloksissa.). EHV1-vasta-aineita todettiin 64/223 tuontihevosesta. Lähes 10 %:lla oli maininta herpesvirusrokotuksesta, mikä selittää osan vasta-ainevasteista. PCR-testissä kaikki tuontihevoset olivat kielteisiä herpesviruksen suhteen. Hankkeeseen lähetettiin huhtikuun ja kesäkuun 2013 välisenä aikana tutkittavaksi herpesvirustartunnan varalta näytteitä hengitystieoireisista hevosista, joilla osalla oli myös neurologisia oireita. Vasta-ainetutkimusten perusteella herpesvirustartunta todettiin 22 hevosella. Tulokset viittasivat siihen, että kyse oli useissa tapauksissa EHV-1 viruksen aiheuttamasta taudista, mutta joissakin tapauksissa myös EHV-4 viruksesta tai molemmista. Voidaan epäillä, että hermosto-oireita aiheuttavaa EHV-1 virusta olisi myös Suomessa. Hevoset olivat kielteisiä herpesvirus -PCR:ssä, mikä voi johtua näytteenoton ajoituksesta suhteessa viruseritykseen. Toisaalta PCR-testin herkkyyttä ei ole validoitu, joten kielteisen tuloksen luotettavuus on epävarma. Hevosinfluenssa määritettiin vain tautitapauksista. Hevosinfluenssaan viittaava vasta-ainetason nousu pariseerumeissa todettiin 4/141 hevosella, ja näillä oli myös taudille tyypillisiä oireita. Virusosoitus oli kielteinen, mikä voi johtua mm. näytteenoton väärästä ajoituksesta suhteessa viruseritykseen. Kaikkiaan 110/141 hevosta oli vasta-ainepositiivisia, mikä heijastaa yleistä rokotuskäytäntöä influenssaa vastaan. Kaikki sierainlimanäytteet (40 kpl) olivat kielteisiä PCR-testissä. Taulukko 3. Taudinmääritystulokset otannan tuontihevosista Tutkittava tauti Taudinosoitus Positiiviset / tutkitut hevoset Näivetystauti vasta-aineet 0/223 Kommentit tuloksiin Länsi-Niilin virus IgG-vasta-aineet 37/217 Rokotustiedot: 1 hevonen rokotettu 2012; 36 hevosella muita rokotuksia tai ei tietoa rokotuksista Länsi-Niilin virus IgM-vasta-aineet 0/206 Virusarteriitti vasta-aineet 3/222 Ei tietoa rokotuksista tai ei rokotettu; 1 näyte/hevonen Virusarteriitti virusosoitus 0/214 Herpesvirus 1 vasta-aineet 64/223 EHV-1; 1 näyte/hevonen; osa voi olla rokotevasteita. Herpesvirus Pääntauti virusosoitus viljely ja PCR 0/214 0/223
8 8 Taulukko 4. Taudinmääritystulokset luvattomasti tuoduista hevosista Tutkittava tauti Taudinosoitus Positiiviset / tutkitut hevoset Näivetystauti vasta-aineet 0/179 Kommentit tuloksiin Länsi-Niilin virus IgG-vasta-aineet 9/84 Ei tietoa rokotuksista; 1 näyte/hevonen Länsi-Niilin virus IgM-vasta-aineet 0/83 Virusarteriitti vasta-aineet 3/85 Ei tietoa rokotuksista; 1 näyte/hevonen Taulukko 5. Taudinmääritystulokset siitosoriista Tutkittava tauti Taudinosoitus Positiiviset / tutkitut hevoset Kommentit tuloksiin Virusarteriitti vasta-aineet 6/50 Rokotustiedot: 3 rokotettu, ajankohdasta ei tietoa; 3 ei tietoa rokotuksista; 1 näyte/hevonen Virusarteriitti Virusosoitus spermasta 0/50 Taulukko 6. Taudinmääritystulokset tautitapauksista Tutkittava tauti Taudinosoitus Positiiviset / tutkitut hevoset Näivetystauti Länsi-Niilin virus vasta-aineet, pariseerumi IgG-vasta-aineet, pariseerumi 0/206 Kommentit tuloksiin 5/157 Rokotustiedot: 3 ei rokotuksia tai ei tietoa rokotuksista; 2 vain influenssarokotus Länsi-Niilin virus Virusarteriitti IgM-vasta-aineet, pariseerumi vasta-aineet, pariseerumi 0/93 11/205 Ei tietoa rokotuksista; ei akuuttiin tautiin viittaavaa muutosta pariseeruminäytteissä Virusarteriitti Herpesvirus 1, 4 Herpesvirus Hevosinfluenssa Hevosinfluenssa Pääntauti virusosoitus vasta-aineet, pariseerumi virusosoitus Vasta-aineet, pariseerumi Virusosoitus viljely ja PCR 0/150 22/208 EHV-1ja/tai EHV-4: Herpesvirustartuntaan viittaavat oireet ja muutos pariseeruminäytteissä 0/148 Testiä ei validoitu herkkyyden suhteen 110/141 4/141 hevosella hevosinfluenssaan viittaavat oireet ja vasta-ainetason nousu pariseeruminäytteissä, muutoin voivat olla rokotevasteita 0/40 2/5
9 9 Pääntauti määritettiin tuontihevosista saaduista sierainlimanäytteistä sekä viidestä tautitapausnäytteistä kpl. Kaikki tuontihevoset olivat kielteisiä. Käytetyllä näytteenotolla pystytään toteamaan vain pääntautistreptokokkia aktiivisesti erittävä, yleensä oireinen hevonen, tartunnankantajia ei sierainlimanäytteellä yleensä pysty toteamaan. Kahdesta, eri tallien sairaista hevosista otetuissa sierainlimanäytteissä todettiin pääntautibakteeri Streptococcus equi sp. equi. Lisäksi saatiin luomisen syyn selvittämiseksi kaksi näytettä, josta toisesta eristettiin Streptococcus equisimilis. Yhtenäinen toimintaohje pääntautitapauksia varten Toimintaohje laadittiin tärkeimpien hevosalan vaikuttajien yhteistyönä, mukana olivat Suomen Hippos ry, Suomen Ratsastajainliitto ry, Suomen Eläinlääkäripraktikot ry, Helsingin yliopiston yliopistollinen eläinsairaala, Eviran valvonnasta eläinten terveyden ja hyvinvoinnin yksikkö sekä tutkimus- ja laboratoriopuolelta eläintautibakteriologian tutkimusyksikkö ja hankkeen palkkaama eläinlääkäri. Opas julkaistiin Eviran esitteenä, sen taittoi Eviran virastopalvelu. Opas julkaistiin liitteineen Evira.fi -sivuilla ja siitä otettiin 8000 kpl paperipainos Erweko Oy:ssä. Paperipainosta toimitettiin Suomen Ratsastajainliittoon ry 2000 kpl, Yliopistolliseen Eläinsairaalaan 1000 kpl ja Suomen Hippokseen ry 4000 kpl jaettaviksi edelleen talleille ja eläinlääkäreille. Eviraan jäi 1000 kpl Toteutusvaiheen arviointi Tautien esiintymisen selvittämiseksi oli tavoitteena saada näytteet 500 tuontihevosesta, 100 siitosoriista ja 200 tautitapauksesta. Tuontihevosista näytteitä saatiin Hevosjalostusliiton tunnistajien ansiosta, vaikka taloudellinen tilanne tuntui jossain vaiheessa vähentävän hevosten tuonteja. Yhteensä tuontinäytteitä saatiin 402 hevosesta, 80 % tavoitteesta. Hevosissa painotettiin ratsuja, koska niiden tautiriskiä pidettiin suurempana kuin ravihevosten. Tuontimaat vastasivat erittäin hyvin vastaavana aikana rekisteröityjen hevosten tuontimaita. Tuontihevosista ei saatu kaikkia pyydettyjä taustatietoja, eikä tähän mennessä ole ollut aikaa analysoida taustatietoja muuten kuin rokotetietojen ja tuontimaan osalta. Siitosoriista näytteiden saanti osoittautui suunniteltua vaikeammaksi. Siitostoiminta laski edelliskauteen verrattuna. Näytteitä yritettiin saada lähestymällä siittolaeläinlääkäreitä sähköpostilla, mutta hiljaisen vasteen takia päädyttiin tilaamaan näytteiden hankinta ostopalveluna hankkeen eläinlääkäriltä. Yhteensä saatiin puolet tavoitelluista näytteistä, 50 oritta. Tautitapausnäytteitä saatiin yli suunnitellun siksi, että keväällä 2013 ilmeni Suomessa hermostollista herpesvirustartuntaa, joka nostatti suurta kohua hevosväen keskuudessa. Erinomaista oli se että noin ¾ hevosista saatiin pariseeruminäytteet virustautien vasta-ainetutkimukseen, koska muutoin erityisesti herpesvirustartunnan määritys olisi ollut mahdotonta. Muita tautinäytteitä lähetettiin vain muutama.
10 10 Laboratoriotyö toteutui hyvin uusien menetelmien pystyttämisen suhteen, mutta em. herpesviruskohu ruuhkautti eläintautivirologian laboratoriotoimintaa. Eviran oma henkilöstö teki pääosan laboratoriotyöstä koska tutkimusmääräraha ei sallinut henkilöstön palkkaamista Julkaisut Hankkeen alkuvaiheessa tiedotettiin tuonteihin liittyvistä tautiuhkista ja diagnostiikan merkityksestä. Evira tiedotti hankkeesta nettisivuillaan ja Facebookissa. Tiedote julkaistiin heti Hippoksen, SRL:n ja Hevostietokeskuksen nettisivuilla ja Turun Sanomissa. Hevosurheilu julkaisi sen ja Maaseudun Tulevaisuus Hevosen tautiuhkista ja hankkeesta kirjoitettiin Suomen Eläinlääkärilehdessä (2012, 118: ). Tautinäytteiden lähettämisestä tiedotettiin eläinlääkäreille myös Saparo - Uutiskirje Eläinlääkäreille -lehdessä lokakuussa 2012 sekä joulukuussa 2013 kiitoskirje tautinäytteiden vastaanoton päättymisestä. Eviran valvonta luennoi hevosten tuonneista ja merkitsemisestä Tarttuva tauti -päivillä Ajankohtaista eläinten terveydestä ja lääkityksestä -päivillä hankkeen eläinlääkäri Katja Hautala esitteli kansallisen ohjeistuksen pääntaudin leviämisen ehkäisemiseksi. Pääntautioppaasta tiedotettiin erikseen Eviran, SRL:n ja Hevostietokeskuksen nettisivuilla, Maaseudun Tulevaisuudessa ja sekä erillisessä kirjoituksessa Hevosurheilussa Hankkeen aikana ilmennyt herpesvirusepidemia antoi aiheen tiedottaa laboratoriodiagnostiikan merkityksestä taudin määrityksessä. Kaikkinensa hevosten tarttuvat taudit olivat aiempaa enemmän esillä julkisuudessa hankkeen aikana. Tuloksista on tarkoitus tiedottaa yleistajuisin artikkelein alan toimijoille. 5. TULOSTEN ARVIOINTI 5.1. Tulosten käytännön sovellutuskelpoisuus Vakavien hevostautien hallinta Suomessa Näivetystauti on ollut useiden vuosien ajan merkittävä tautiuhka hevosille Euroopan alueella. Vuonna 2013 Euroopassa tuli tietoon 953 uutta tautitapausta, joista lähes 99 % Romaniassa. Tautia todettiin myös Unkarissa, Kroatiassa, Italiassa ja Ranskassa. Hankkeen otanta tuontihevosista kattoi noin 16 % tutkimusaikana Suomeen tuoduista hevosista. Kaikki näytteet olivat kielteisiä näivetystaudin varalta. Tulos ei kuitenkaan osoita, ettei Suomessa voisi olla piilevää, vaikeasti havaittava tartuntaa, ja taudin suhteen on oltava varuillaan jatkuvasti. Länsi-Niilin virusta levittävät hyttyset (Culex spp.) ja linnut. Ilmaston lämmetessä virus voi levitä Pohjois-Eurooppaan. Virus aiheuttaa hevosilla hermostollisia oireita ja jopa kuoleman, ja voi tarttua myös ihmisiin. Centers for Disease Control and Prevention tietojen mukaan tautitapausten kokonaismäärä ihmisillä USAssa oli vuonna 2012 korkeimmillaan sitten vuoden Myös kuolleisuus tautiin oli korkein sitten vuoden 1999, jolloin tauti todettiin ensimmäisen kerran. Etelä- Euroopassa (mm. Ranska, Italia, Espanja, Kreikka) Länsi-Niilin kuumetta tavataan vuosittain sekä
11 11 monessa Afrikan maassa yleisesti. Vuonna 2013 Euroopassa raportoitiin 50 uudesta tautitapauksesta hevosilla. Suurin osa tapauksista todettiin Italiassa, mutta myös Espanjassa, Kreikassa, Unkarissa ja Bosnia-Herzegovinassa. Tänä vuonna tartuntaa on todettu hevosissa Unkarissa ja Italiassa sekä linnuissa Unkarissa ja Itävallassa. Taudin oireet voivat sekoittua muiden virustautien oireisiin, joten sairaista hevosista on syytä määrittää Länsi-Niilin virustartunta näivetystaudin ja hevosinfluenssan rinnalla. Virusarteriitin ennaltaehkäisyssä tärkein tekijä on taudin kantajien tunnistaminen ja poistaminen siitoksesta. Hankkeessa tutkittujen siitosoriitten siemennestenäytteet olivat PCR-kielteisiä viruksen suhteen, ja todetut vasta-aineet saattoivat liittyä rokotuksiin. Taudin vastustamisen kannalta olisi tarpeellista tutkia määräajoin kaikki siitosoriit taudin varalta. Virusarteriittia ei todettu hankkeen aikana, vaikka tautitapauksia on esiintynyt vuodesta 2002 lähtien. Kuitenkin juuri hankkeen päätyttyä hengitystieoireisiin sairastuneesta hevosesta saaduissa näytteissä todettiin virusarteriittitartunta. Tapaus osoittaa, että tautia edelleen esiintyy maassamme ja se voi tarttua myös muun kuin siitostoiminnan kautta, mikä voi osaltaan selittää vasta-ainepositiivisia löydöksiä. Hevosten herpesviruksista erityisesti EHV-1 virus voi aiheuttaa hengitystietaudin lisäksi useita vakavia tautimuotoja, kuten luomisia, vastasyntyneiden varsojen kuolemia ja hermosto-oireista myeloenkefalopatiaa. Hermostomuotoa on esiintynyt 2000-luvun aikana yhä enenevässä määrin Euroopassa ja USA:ssa. Suomessa saatiin hankkeen maksuttomaan diagnostiikkaan runsaasti näytteitä tautiepäilyistä keväällä 2013, ja herpesvirustartunta todettiin 22 hevosella. Hevosinfluenssan hallinta on parantunut huomattavasti kilpailevien hevosten rokotuspakon myötä. Kun rokotuskattavuus on hyvä, ei tauti pääse leviämään hevospopulaatioon. Pääntautia ei todettu tutkituissa tuontihevosissa. Merkittävä osa tartunnoista tulee hevostuontien mukana, kun tartuntaa kantavat hevoset kuljetusrasituksen seurauksena sairastuvat ja alkavat erittää bakteeria. Hevosen pääntauti -oppaalla pyritään lisäämään tietoisuutta tartunnan leviämisen ehkäisystä. Hankkeen tavoitteiden saavuttaminen Hankkeen tavoitteet kohdistuivat käytännön toimintaan, ja tulokset ovat siksi hyvin sovellutuskelpoisia käytännön työssä. Asetetut tavoitteet toteutuivat tutkimusmäärärahan suuruuteen nähden kiitettävästi, joskin pienellä viiveellä. Hankkeen kautta on saatu tietoa tärkeimpien tarttuvien tautien esiintymisestä. Tulokset olivat jopa yllättävän hyviä tautien esiintymisen suhteen. Eläimen tuontiin liittyy kuitenkin jatkuva tautiuhka. Hevosten tautitilannetta on seurattava ja riskeistä tiedotettava elinkeinolle. Hankkeesta tiedottamisella ja myös tuontihevosten näytteenoton kautta on lisätty hevosväen tietoisuutta tuontiin liittyvistä tautiuhkista. Tuontihevosten näytteiden omistajatiedoissa esiintyi yli 150 henkilön tai tallin nimeä. Osa heistä tuo säännöllisesti hevosia Suomeen. Hankkeen aikainen herpesviruskohu liittyi kilpailumatkaan Viroon, jossa ilmeni hevosissa Suomen herpesvirustartuntoja laajempi epidemia. Hevosten liikkumiseen sisältyvä tautiuhka konkretisoitui tässä yhteydessä. Samainen herpesvirustartunta osoitti myös, kuinka tärkeää laboratoriodiagnostiikka on taudin määrityksessä.
12 12 Yhtenäinen toimintaohje pääntautitapauksia varten valmistui juuri hankkeen päättyessä ja on vasta jakelussa, joten sen käyttöönottoa ja vaikuttavuutta taudin hallitsemiseksi ei voida vielä arvioida. Tavoitteena on, että tallit omaksuisivat oppaassa esitettyjä toimintatapoja myös yleisesti ja voisivat siten ennaltaehkäistä muidenkin tartuntojen leviämistä. Hankkeen tavoitteisiin kirjattu hevosten kansallinen tautivastustusohjelma edellyttää alan toimijoiden yhteistyötä. Tässä hankkeessa ja erityisesti pääntautioppaan yhteydessä syntynyt yhteistyö antaa hyvät edellytykset kansallisen tautivastustusohjelman luomiseksi hevosille. Hankkeessa otettiin käyttöön tarpeellisia diagnostiikan menetelmiä mm. Länsi-Niilin virukselle ja pääntaudille ja saatiin kokemusta hevostautien seurannan pohjaksi. Hanke osoitti, että tarvitaan kohua herättänyt tautiepidemia, jotta näytteitä saadaan sairaista hevosista edes maksuttomaan tutkimukseen. Muutoin tautinäytteiden lähettäminen on niin vähäistä, ettei sen nojalla hevostautien seurantaa voi toteuttaa. Rokotukset vaikeuttavat tulosten tulkintaa ja edellyttävät pariseeruminäytteiden tutkimusta, mikä heikentää hyvien näytteiden saantia seurantaa varten. Hankkeen päätyttyä on tarve pohtia miten hevostautien seuranta Suomessa pystytään järjestämään luotettavasti ja kustannustehokkaasti, mahdollisesti osana kansallista tautivastustusohjelmaa Tulosten tieteellinen merkitys Tuontihevosten tautitutkimustulokset pyritään julkaisemaan eläinlääketieteellisen virologian ja epidemiologian alan tieteellisenä julkaisuna.
Hevosjalostuspäivät 13.2.2013 Hevosten EU-tuontien ja vientien ehdot ja laittomat tuonnit. Ylitarkastaja Jaana Vuolle, Evira www.evira.
Hevosjalostuspäivät 13.2.2013 Hevosten EU-tuontien ja vientien ehdot ja laittomat tuonnit Ylitarkastaja Jaana Vuolle, Evira www.evira.fi Jaana Vuolle 13.2.2013 Hevoset liikkuvat liikkuvatko taudit? Euroopassa
1.5. ETS 123-yleissopimukseen liittyneistä Euroopan neuvoston jäsenmaista (lukuun ottamatta EY:n jäsenvaltioita) peräisin olevat eläimet
LAITOS JA VUOSI: Koko Suomi 27 / 11.6.28 Korjattu taulukkoa 3 (3.6. sarakkeen tiedot sarakkeeseen 3.4) 23.1.28 SP Ilmoituksen pvm ja antaja: TAULUKKO 1: KÄYTETTYJEN ELÄINTEN LUKUMÄÄRÄ SUHTEESSA NIIDEN